Više informacija o korišćenju internet veze

Ovaj HP softver koristi internet vezu:
•	za ažuriranje softvera i funkcija
•	za sprečavanje problema
•	za pružanje podrške
•	za prikupljanje informacija koje omogućavaju HP-u da poboljša dizajn proizvoda 

Podaci preneti sa vašeg računara kompaniji HP koriste se za utvrđivanje toga da li su potrebna ažuriranja i za upoređivanje dobijenih informacija u vezi sa načinom korišćenja HP proizvoda. 

Neki podaci mogu da se koriste u anonimnom i/ili zbirnom obliku kako bi se omogućilo kompaniji HP da poboljša kvalitet proizvoda i usluga. Ovi podaci mogu da se prenesu HP entitetu koji može da se nalazi u različitim zemljama/regionima van vašeg mesta prebivališta.

IP adresa može da se koristi za određivanje generalne lokacije (npr. grada) i informacija o poslovanju kompanije pre nego što se odbace.

HP softverske aplikacije koje se povezuju preko interneta

Imajte na umu to da neke od aplikacija navedenih u nastavku ne sadrže svi proizvodi. 

HP registracija proizvoda
Podrazumevano, HP registracija proizvoda se pokreće automatski po završetku instalacije softvera. Softver se povezuje sa registracijom na mreži i unapred je popunjava sledećim informacijama za vaš HP proizvod i na taj način omogućava olakšani proces registracije proizvoda:
•	broj/ime/serija modela proizvoda
•	serijski broj
•	operativni sistem računara
•	jezik operativnog sistema i postavke zemlje/regiona
•	šifra usluge za proizvod

Da biste sprečili pokretanje HP registracije proizvoda i povezivanje sa internetom, poništite izbor „Register this product with HP“ (Registruj ovaj proizvod kod HP) na kraju instalacije softvera.

HP ažuriranje
Zastareli softver ponekad može da spreči instalaciju ili da umanji performanse proizvoda. HP ažuriranje redovno proverava ažuriranja softvera i pomaže vam da saznate za novi softver čim postane dostupan. Pored toga, nudi trenutno preuzimanje i automatsku instalaciju. HP ažuriranje vam pomaže da održite HP softver ažurnim na računaru i HP štampaču. Ovo nije dostupno za sve operativne sisteme.

Često postavljana pitanja o HP ažuriranju

Zašto su ažuriranja važna?
Zastareli softver ponekad može da spreči instalaciju ili da umanji performanse proizvoda. Ako održavate HP softver ažurnim, možete sprečiti pojavljivanje problema ili možete lakše da pronađete rešenja ako se problemi pojave, rešenja u obliku vodiča pomoći i dokumentacije podrške. 

Koji podaci se prenose da bi se automatski proverilo da li postoje ažuriranja?
HP ažuriranje prikuplja i deli sledeće informacije:	
•	ime operativnog sistema	
•	postavke zemlje/regiona	
•	postavke jezika	
•	listu povezanih HP štampača	
•	listu povezanih HP USB uređaja	
•	listu povezanih HP uređaja za pribavljanje/obradu slika	
•	broj pokušaja preuzimanja i uspešnih instalacija HP softvera

Da bi se poboljšao program HP ažuriranja, HP ažuriranje prikuplja i datoteke evidencije kreirane tokom preuzimanja i instalacije HP softvera. Ove informacije se koriste za poboljšanje uspeha budućih ažuriranja. Korisnici imaju opciju da pregledaju informacije u datotekama evidencije i odobre prenos. Ovi podaci se prikupljaju anonimno. HP ažuriranje ne prilaže jedinstvene identifikatore anonimnim podacima klijenata.

Da li se ažuriranja automatski preuzimaju i instaliraju?
Nakon vašeg odobrenja za proveru ažuriranja, moguće je preuzimanje i instaliranje nekih malih važnih ažuriranja bez daljih obaveštenja, ali samo onih koji omogućavaju da trenutno instalirani softver funkcioniše ispravno. Uglavnom ste obavešteni kada su ažuriranja dostupna i imate mogućnost da odaberete koji softver se preuzima i instalira.

Koliko često softver proverava ažuriranja?
Podrazumevana postavka za HP ažuriranje je da se provere ažuriranja jednom nedeljno. Međutim, možete da promenite učestalost tako što ćete pristupiti HP ažuriranju iz menija Start.

Koliko koštaju ažuriranja?
HP ne naplaćuje ažuriranje HP softvera. Međutim, računar mora da bude povezan sa internetom da bi HP ažuriranje proverilo i preuzelo ažuriranje za HP softver. Trošak veze sa Internetom zavisi od vašeg dobavljača internet usluge (ISP). Preuzimanje ažuriranja za HP softver ne pravi veći trošak od bilo koje druge internet aktivnosti koju obavljate sami, kao što je čitanje e-pošte ili pretraživanje veba.

Kako HP štiti moju privatnost?
HP ažuriranje ne prikuplja vaše ime, adresu ili adresu e-pošte. IP adresa vašeg računara se koristi samo za omogućavanje bezbedne veze preko Interneta. HP ažuriranje ne kreira jedinstveni identifikator koji može da se koristi za identifikaciju vas ili vašeg računara.

HP program učešća korisnika/HP studija poboljšanja proizvoda
Prihvatanjem instalacije softvera HP programa učešća korisnika/HP studije poboljšanja proizvoda dobićete mogućnost da ubuduće učestvujete u HP programu učešća korisnika/HP studiji poboljšanja proizvoda. Ovaj program je dobrovoljan. Ako pristanete da učestvujete, od vas će se zatražiti dodatne informacije nakon instalacije. Ovo nije dostupno za sve operativne sisteme.

Ako pristanete da učestvujete, softver će se možda povremeno povezivati sa lokacijom HP preko interneta da bi preneo sledeće tipove podataka (uz vašu saglasnost):  
•	informacije o računarskom sistemu, kao što je operativni sistem, količina memorije, zemlja/region, jezik i IP adresa
•	informacije o HP proizvodima, kao što je model i serijski broj proizvoda
•	informacije o načinu korišćenja HP proizvoda, kao što je broj odštampanih stranica, režim štampanja, mediji, marka mastila ili tonera i tipovi odštampanih datoteka
•	informacije koje ste možda konfigurisali u okviru štampača o administraciji proizvoda, kao što je ime i kontakt administratora
•	dodatne tehničke informacije koje se razlikuju od proizvoda do proizvoda

Prikupljene informacije su anonimne i koriste se u zbirnom obliku. Ovaj prenos ima zanemarljiv uticaj na obradu i brzinu veze. HP može da koristi ove informacije za dizajniranje boljih proizvoda.

HP Connected
Možda će biti postavljena ikona (prečica) na radnu površinu sa vezom do usluge HP Connected (možda nije dostupna ili instalirana za neke HP štampače). Ako imate štampač povezan sa internetom koji podržava HP ePrint Web usluge, HP Connected vam omogućava da vidite status štampača, dodate i uklonite aplikacije štampača i upravljate ePrint postavkama i istorijom poslova iz bilo kog veb pretraživača, kod kuće ili u pokretu.
 
Kada pristupite usluzi HP Connected na mreži, možda će se poslati sledeći podaci sa računara da bi se poboljšalo kompletno iskustvo i unapred popunile postavke automatski:
•	generalna lokacija (trenutna postavka računara)
•	jezik (trenutna postavka računara)
•	broj modela štampača 

Ikona (prečica) HP Connected može da se ukloni sa radne površine tako što će se prevući u korpu za otpatke ili desnim klikom na ikonu i izborom opcije „Izbriši“. 

Izveštaj o instalaciji

Možda će se poslati izveštaj o instalaciji kompaniji HP ako je ova opcija izabrana u instalatoru.  Slanje izveštaja o instalaciji će pomoći kompaniji HP da poboljša buduće instalacije štampača.  Izveštaj sadrži neke anonimne podatke u vezi sa trenutnom instalacijom i biće poslati kompaniji HP koristeći vezu sa internetom.  Podaci obezbeđeni u izveštaju o instalaciji obuhvataju sledeće:
– Informacije o sistemu (Primer: operativni sistem, verzija).
– Informacije o proizvodu (Primer: model proizvoda, opcije ili konfiguracija proizvoda).
– Izbor instalacije (Primer: odabir veze, izbor softvera).
– Vreme instalacije.
– Poruke o greškama primljene tokom instalacije.